作者：陈著
词牌/韵律：沁园春

paragraphs: 运在东南，温厚气锺，吾葺芷翁。
羡檠窗学问，迂斋正印，玉堂词翰，攻愧流风。
制胜枢庭，参谋政府，一片平心扶大中。
黄扉近，却翻然东顾，归宴方蓬。
潘舆日奉从容。
全胜□貂蝉趋汉宫。
如名山镇静，出云相望，大川渟蓄，有水皆宗。
吾道胚腪，诸贤命脉，阴受春风和气浓。
宜多寿，与瑶图同庆，绿竹歌公。